ชมรมขนหัวลุก (รายการโทรทัศน์)

ชมรมขนหัวลุก เป็นรายการโทรทัศน์ประเภทปกิณกะทอล์กโชว์เกี่ยวกับเรื่องราวสยองขวัญ ผลิตรายการโดย บริษัท เวิร์คพอยท์ เอ็นเทอร์เทนเมนท์ จำกัด เริ่มออกอากาศครั้งแรกเมื่อวันที่ 10 กุมภาพันธ์ พ.ศ. 2538 ทางสถานีวิทยุโทรทัศน์กองทัพบก จนถึงเทปสุดท้ายเมื่อวันที่ 26 กันยายน พ.ศ. 2540
ต่อมาใน พ.ศ. 2545 ได้นำกลับมาอีกครั้งในฉากใหม่และชื่อใหม่ในชื่อ ชมรมขนหัวลุก I-GHOST ออกอากาศครั้งแรกเมื่อวันที่ 5 ตุลาคม พ.ศ. 2545 ออกอากาศทางสถานีโทรทัศน์ไอทีวี และออกอากาศครั้งสุดท้ายเมื่อวันที่ 29 มีนาคม พ.ศ. 2546

**คำโปรย**
คำโปรยของรายการนั้นจะใช้ 2 ประโยคในการเกริ่นก่อนเข้ารายการ โดยเริ่มใช้ครั้งแรกเมื่อวันที่ 24 กุมภาพันธ์ พ.ศ. 2538 และเปลี่ยนคำโปรยใหม่ในช่วง พ.ศ. 2539 คำโปรยแบบที่ 1
"เรากำลังจะพาคุณ..ท้าทาย..จินตนาการ..ความเชื่อ.......ที่คุณอยากจะปฏิเสธ....แต่ไม่กล้า..!" ชมรมขนหัวลุก เรื่องจริงที่รอการพิสูจน์
คำโปรยแบบที่ 2
"เรียนเชิญร่วมท้าทายจินตนาการและความเชื่อที่คุณอยากจะปฏิเสธ แต่....ไม่กล้า!.." ชมรมขนหัวลุก เรื่องจริงที่รอการพิสูจน์

**ผู้ดำเนินรายการ**

**พิธีกรหลัก**
 มยุรา เศวตศิลา (ประธานชมรมฯ)- ธงชัย ประสงค์สันติ (รองประธานชมรมฯ ฝ่ายพิธีกรรม)

**พิธีกรรับเชิญ**
ในบางสัปดาห์จะมีพิธีกรรับเชิญมาร่วมรายการและร่วมพิสูจน์เรื่องราวของความเชื่อตามสถานที่ต่าง ๆ ในประเทศไทย หรือในบางสัปดาห์จะมาเป็นทีมปฏิบัติการในการแกล้งพิธีกรและแขกรับเชิญในรายการ- ชไมพร สิทธิวรนันท์ (พิธีกรรับเชิญ ในตอน บั้งไฟพญานาค ตำนานมหัศจรรย์แห่งลุ่มน้ำโขง)- ฝันดี จรรยาธนากร (หัวหน้าหน่วยปฏิบัติการป่าช้าแตก รับเชิญในตอน รวมพลคนกลัวผี ณ ป่าช้าวัดสามง่าม)- ฝันเด่น จรรยาธนากร (รองหัวหน้าหน่วยปฏิบัติการป่าช้าแตก รับเชิญในตอน รวมพลคนกลัวผี ณ ป่าช้าวัดสามง่าม)

**ช่วงต่าง ๆ ของรายการ**
รายการชมรมขนหัวลุกได้แบ่งออกเป็น 3 ช่วงหลัก ๆ ดังนี้

**ช่วงที่ 1 | จับเข่าเขย่าขวัญ**
ในช่วงนี้จะมีบุคคลในหลากหลายวงการมาร่วมพูดคุยและเล่าเรื่องประสบการณ์สยองขวัญที่ตนเองพบเจอมา โดยจะมาร่วมรายการสัปดาห์ละ 2 คน (ทางรายการจะเรียกว่า สมาชิกชมรม และต่อท้ายด้วยลำดับเลข 3 หลัก) แต่ในบางสัปดาห์จะมีผู้ร่วมรายการมากกว่า 2 คน และในบางสัปดาห์จะมีการออกไปถ่ายรายการนอกสถานที่ต่าง ๆ รวมถึงทีมงานจะมีการแกล้งพิธีกรและแขกรับเชิญในรูปแบบต่าง ๆ สำหรับสมาชิกชมรมที่เคยมาร่วมรายการมี ดังนี้

**รายชื่อผู้ร่วมรายการในยุค "ชมรมขนหัวลุก FRIDAY"**

**= ปี 2538 =**

**= ปี 2539 =**

**= ปี 2540 =**
หมายเหตุ : ผู้ร่วมรายการบางคนจะมาร่วมรายการมากกว่า 1 ครั้ง , หมายเลขสมาชิกมีการข้ามลำดับไป และอ้างอิงตามวันที่ออกอากาศ

**รายชื่อผู้ร่วมรายการในยุค "ชมรมขนหัวลุก I-GHOST"**

**= ปี 2545 =**

**ช่วงที่ 2 | ละครเขย่าขวัญ**
ในช่วงนี้จะเป็นเรื่องราวประสบการณ์สยองขวัญจากผู้ชมทางบ้านที่เขียนจดหมายเข้ามาในรายการ และนำมาทำในรูปแบบละคร โดยมีความยาว 20-25 นาทีโดยประมาณ แต่ในช่วงปลายเดือนมีนาคมคาบเกี่ยวต้นเดือนเมษายน ละครจะมีความยาว 40-45 นาทีโดยประมาณ และจัดในรูปแบบเทปพิเศษ ในชื่อ "มหกรรมขนหัวลุก" โดยจะเป็นเรื่องราวที่เกิดขึ้นจากจินตนาการหรือประสบการณ์จริงของบุคคลนั้น ๆ และนำมาทำในรูปแบบละครจบในตอน และเรื่องใดที่ถูกนำมาสร้างเป็นละครพร้อมออกอากาศ จะได้รับแหวนชมรมฯ 1 วงจากทางรายการ ต่อมาในยุค ชมรมขนหัวลุก I-GHOST นั้น ละครจะมีความยาว 10-25 นาทีโดยประมาณ ขึ้นอยู่กับเนื้อหาในแต่ละตอนที่นำเสนอออกมา

**รายชื่อตอนในช่วงละครเขย่าขวัญ**

**= ปี 2538 =**

**= ปี 2539 =**
ในบางสัปดาห์นั้นจะเป็นการนำเสนอละครสลับกับสกู๊ปพิเศษ

**= ปี 2540 =**
ในระยะแรกนั้นจะเป็นการนำเสนอละครสลับกับสกู๊ปพิเศษในบางสัปดาห์ และในเดือนพฤษภาคมเป็นต้นมา จะเป็นการนำเสนอสกู๊ปพิเศษแทนละครขนหัวตั้งจากทางบ้าน
*หมายเหตุ : ละคร 3 เรื่องนี้อยู่ในโปรแกรมพิเศษ "มหกรรมขนหัวลุก" โดย 3 บุคคลสำคัญของวงการบันเทิงมากำกับละครสยองขวัญ ดังนี้
# เปี๊ยก โปสเตอร์ กำกับละคร ตอน ความกลัวหมายเลข 0
# บัณฑิต ฤทธิ์ถกล กำกับละคร ตอน หลอก
# สรพงษ์ ชาตรี กำกับละคร ตอน ลูกในชาติก่อน ซึ่งเป็นการพลิกบทบาทกำกับละครของสรพงษ์ครั้งแรกอีกด้วย

**รายชื่อตอนในช่วงละครขนหัวลุก**

**= ปี 2545 =**

**ช่วงที่ 3 | ปิดรายการ**
ในช่วงนี้จะเป็นช่วงที่สรุปเรื่องราวทั้งหมดตลอดทั้งรายการ รวมทั้งมีการให้ข้อคิดสอนใจเพื่อให้ใช้ชีวิตอย่างมีความสุข

**หมายเหตุ / เกร็ด**
# ในเทปวันศุกร์ที่ 31 มีนาคม พ.ศ. 2538 ช่วงระหว่างที่กำลังเล่าเรื่องอยู่นั้น ได้เกิดเหตุการณ์หม้อแปลงภายในสตูดิโอกรุงเทพฯ ระเบิด เนื่องจากการใช้งานขัดข้องกะทันหัน
# ในเทปวันเสาร์ที่ 2 พฤศจิกายน พ.ศ. 2545 ช่วงระหว่างที่กำลังเล่าเรื่องอยู่นั้น ได้เกิดเหตุการณ์ไฟสปอตไลท์ระเบิดกลางรายการโดยที่ไม่ทราบสาเหตุ ซึ่งในตอนแรกนั้น คุณมยุราเข้าใจว่าเป็นแผนการแกล้งของทีมงาน โดยวิธีการแก้ไข คือ การจุดธูปขอขมา เนื่องจากว่า ก่อนการถ่ายทำและบันทึกเทปนั้น ทีมงานและพิธีกรกำลังวุ่นในการเตรียมงานโดยที่ไม่ได้ไหว้สิ่งศักดิ์สิทธิ์ก่อน

**อ้างอิง**
หมวดหมู่:รายการโทรทัศน์โดยเวิร์คพอยท์ เอ็นเทอร์เทนเมนท์
หมวดหมู่:รายการโทรทัศน์เกี่ยวกับผี
หมวดหมู่:รายการโทรทัศน์ช่อง 5
หมวดหมู่:รายการโทรทัศน์ไทยที่เริ่มออกอากาศตั้งแต่ พ.ศ. 2538
หมวดหมู่:รายการปกิณกะทางโทรทัศน์ไทยในคริสต์ทศวรรษ 1990
หมวดหมู่:รายการทอล์กโชว์ไทยในคริสต์ทศวรรษ 1990
หมวดหมู่:รายการโทรทัศน์ไทยที่ยุติการออกอากาศในปี พ.ศ. 2540
หมวดหมู่:รายการโทรทัศน์ไทยที่ถูกนำกลับคืนมาหลังจากถูกยกเลิก
หมวดหมู่:รายการโทรทัศน์ช่องไอทีวี-ทีไอทีวี
หมวดหมู่:รายการโทรทัศน์ไทยที่เริ่มออกอากาศตั้งแต่ พ.ศ. 2545
หมวดหมู่:รายการปกิณกะทางโทรทัศน์ไทยในคริสต์ทศวรรษ 2000
หมวดหมู่:รายการทอล์กโชว์ไทยในคริสต์ทศวรรษ 2000
หมวดหมู่:รายการโทรทัศน์ไทยที่ยุติการออกอากาศในปี พ.ศ. 2546